
Grozījumi Ministru kabineta 2023. gada 7. marta noteikumos Nr. 116 "Būvju kadastrālās uzmērīšanas noteikumi"
Izdoti saskaņā ar Nekustamā īpašuma
valsts kadastra likuma 22. panta 1., 2., 3., 6. un 7. punktu
· Izdarīt Ministru kabineta 2023. gada 7. marta noteikumos Nr. 116 "Būvju kadastrālās uzmērīšanas noteikumi" (Latvijas Vēstnesis, 2023, 61. nr.) šādus grozījumus:
· 1. Izteikt 4.2. apakšpunktu šādā redakcijā:
· "4.2. būves atsevišķās kadastrālās uzmērīšanas darbībās, lai šajos noteikumos noteiktajos gadījumos Kadastra informācijas sistēmā:
· 4.2.1. aktualizētu tikai atsevišķus datus par Kadastra informācijas sistēmā reģistrētu ēku vai telpu grupu ar vai bez objekta apsekošanas apvidū;
· 4.2.2. reģistrētu vai aktualizētu datus Kadastra informācijas sistēmā par ēkas jaunbūvi vai inženierbūvi bez tās apsekošanas apvidū."
· 2. Papildināt ar 5.4. apakšpunktu šādā redakcijā:
· "5.4. viena dzīvokļa dzīvojamās ēkas ar vienu telpu grupu vai pie šādas ēkas uzbūvētas palīgēkas, ja tās ir iekļautas vienā būvniecības iecerē, jaunbūves (turpmāk - viena dzīvokļa dzīvojamā ēkas jaunbūve) reģistrācija vai datu aktualizācija Kadastra informācijas sistēmā līdz tās pieņemšanai ekspluatācijā un Būvniecības informācijas sistēmā pieejami vai Valsts zemes dienestā iesniegti šo noteikumu 7.6. apakšpunktā minētie dokumenti."
· 3. Papildināt ar 7.6. apakšpunktu šādā redakcijā:
· "7.6. par viena dzīvokļa dzīvojamās ēkas jaunbūvi šo noteikumu 5.4. apakšpunktā minētajā gadījumā:
· 7.6.1. faktiskajai situācijai apvidū atbilstošu un būvprojekta izstrādātāja parakstītu visas ēkas stāva plānu un eksplikāciju DGN vai DWG datņu formātā;
· 7.6.2. faktiskajai situācijai apvidū atbilstošu izpildmērījuma plānu DGN vai DWG datņu formātā (turpmāk - ēkas izpildmērījuma plāns);
· 7.6.3. ēkas fotoattēlus (piemēram, JPG un tamlīdzīgos datņu formātos), nodrošinot, ja tas tehniski iespējams, lai attēlos būtu redzamas visas ēkas fasādes;
· 7.6.4. ierosinātāja parakstītu dokumentu ar informāciju par ēkas labiekārtojumiem un konstruktīvo elementu materiāliem, ja šāda informācija nav pieejama vai atšķiras no būvniecības informācijas sistēmā norādītā."
· 4. Papildināt ar 7.1 punktu šādā redakcijā:
· "7.1 Iesniedzot šo noteikumu 7.6. apakšpunktā minētos dokumentus Būvniecības informācijas sistēmā vai Valsts zemes dienestā, uzskatāms, ka ierosinātājs apliecina, ka norādītā informācija atbilst faktiskajai situācijai apvidū."
· 5. Papildināt ar 26.8. apakšpunktu šādā redakcijā:
· "26.8. šo noteikumu 7.6. apakšpunktā minētie  dokumenti nesatur pasūtījuma izpildei nepieciešamo informāciju vai dokumentos norādītā informācija ir pretrunīga. Būvprojekta stāva plāns neatbilst iesniegtajos fotoattēlos redzamajai informācijai. Stāva plānā norādītais ēkas apbūves laukums neatbilst ēkas izpildmērījuma plānā norādītajam ēkas apbūves laukumam vairāk par 2 %."
· 6. Papildināt ar 30.1 punktu šādā redakcijā:
· "30.1 Ja šo noteikumu 26.8. apakšpunktā minētajā gadījumā būves kadastrālās uzmērīšanas darbu izpildes apturēšanas paziņojumā noteiktajā termiņā nav novērsti norādītie būves kadastrālās uzmērīšanas darbu izpildes apturēšanas iemesli, ēkai uzsāk kadastrālo uzmērīšanu apvidū atbilstoši šajos noteikumos noteiktajam."
· 7. Papildināt ar 54.1 punktu šādā redakcijā:
· "54.1 Šo noteikumu 5.4. apakšpunktā minētajos gadījumos ēkas galvenos apjoma rādītājus nosaka, izmantojot šo noteikumu 7.6. apakšpunktā minētos dokumentus."
· 8. Izteikt 69.2. apakšpunktu šādā redakcijā:
· "69.2. ēkas augstumu, ja to tehniski nav iespējams izmērīt vai šo noteikumu 5.4. apakšpunktā noteiktajos gadījumos;".
· 9. Papildināt ar 69.12. apakšpunktu šādā redakcijā:
· "69.12. šo noteikumu 5.4. apakšpunktā minētajā gadījumā – galvenos ēkas apjoma rādītājus, apbūves plānu, ēkas stāvu plānu, labiekārtojumus, ēkas konstruktīvo elementu materiālus, ēkas fotoattēlus."
· 10. Izteikt 3.4. apakšnodaļas nosaukumu šādā redakcijā:
· "3.4. Ēkas nolietojuma noteikšana".
· 11. Papildināt ar 79.1 punktu šādā redakcijā:
· "79.1 Šo noteikumu 5.4. apakšpunktā noteiktajā gadījumā ēkas konstruktīvo elementu tehnisko stāvokli novērtē kā "Teicams"."
· 12. Izteikt 80. punktu šādā redakcijā:
· "80. Ēkas konstruktīvo elementu īpatsvaru (4. pielikums) nosaka atbilstoši apvidū konstatētajam ēkas konstruktīvajam risinājumam un stāvu skaitam. Šo noteikumu 5.4. apakšpunktā noteiktajā gadījumā – atbilstoši šo noteikumu 7.6. apakšpunktā norādītajiem dokumentiem."
· 13. Izteikt 87. punktu šādā redakcijā:
· "87. Ēkas vai telpu grupas kadastrālās uzmērīšanas datus, izņemot šo noteikumu 5.2. un 5.4. apakšpunktā minēto gadījumu, Kadastra informācijas sistēmā aktualizē, apsekojot ēku vai telpu grupu apvidū, ja mainījies vismaz viens no šādiem raksturojošajiem rādītājiem:
· 87.1. telpu logu vai durvju aiļu izvietojums;
· 87.2. telpu norobežojošo konstrukciju savstarpējais izvietojums;
· 87.3. telpu vai telpu grupu savstarpējais sadalījums vai skaits;
· 87.4. telpu vai telpu grupu platība vai augstums;
· 87.5. apjoma rādītāji (piemēram, apbūves laukums, kopējā platība, būvtilpums)."
· 14. Izteikt 129. punktu šādā redakcijā:
· "129. Apbūves plānu Kadastra informācijas sistēmā reģistrētai ēkai sagatavo atbilstoši kadastrālajā uzmērīšanā apvidū iegūtajai informācijai par ēku savstarpējo izvietojumu zemes vienībā. Šo noteikumu 5.4. apakšpunktā minētajos gadījumos no ēkas izpildmērījuma plāna un būvprojekta izstrādātāja parakstītā stāva plāna informācijas."
· 15. Papildināt ar 131.4. apakšpunktu šādā redakcijā:
· "131.4. šo noteikumu 5.4. apakšpunktā minētajos gadījumos – pazīmi, ka apbūves plāns sagatavots no būvniecības dokumentiem bez apsekošanas apvidū."
· 16. Izteikt 132. punktu šādā redakcijā:
· "132. Ēkas stāva plānu sagatavo, attēlojot ēku vai telpu grupu grīdas līmenī un projicējot šo noteikumu 124. punktā minētajā apzīmējumu specifikācijā paredzētos elementu attēlus un apzīmējumus atbilstoši ēkas kadastrālajā uzmērīšanā apvidū iegūtajai informācijai vai šo noteikumu 5.4. apakšpunktā minētajos gadījumos no šo noteikumu 7.6. apakšpunktā norādītajiem dokumentiem."
· 17. Papildināt ar 134.7. apakšpunktu šādā redakcijā:
· "134.7. šo noteikumu 5.4. apakšpunktā minētajos gadījumos – pazīmi, ka stāva plāns sagatavots no būvniecības dokumentiem bez apsekošanas apvidū."

